PRITARTA

Kauno rajono savivaldybės tarybos

2021 m. kovo 25d. sprendimu Nr. TS-99

**KAUNO R. KULAUTUVOS LOPŠELIO-DARŽELIO**

**2020 METŲ VEIKLOS ATASKAITA**

**VADOVO ŽODIS**

2020 m. pandemijos iššūkius ir nuotolinio ugdymo naujoves įgyvendinome sėkmingai.Informacinės komunikacinės technologijos pareikalavo atitinkamų investicijų tiek tobulinant asmeninę naujų technologijų valdymo kompetenciją, tiek sutelkiant bendruomenę profesiniam tobulėjimui bei augimui.Įstaigoje visi pedagoginiaidarbuotojai ir dalis tėvų pradėjo naudotis elektroniniu dienynu, kuris palengvino įstaigos darbuotojų irtėvų bendravimą, siekiant bendro tikslo kuo geriau išugdyti vaikus.Džiaugiamės įsteigtu mokytojos padėjėjosSPU etatu,padidėjusiais atlyginimais mokytojoms ir prasidėjusiu lopšelio-darželio renovacijos projektu.

Dėka stiprios mokytojų,tėvų ir visos bendruomenės, kaip vieningos komandos pastangų, pavyko sėkmingai įgyvendinti įstaigos veiklos prioritetus.

**MOKYKLOS STRATEGINIO PLANO IR METINIO VEIKLOS PLANO ĮGYVENDINIMO ANALIZĖ**

|  |  |
| --- | --- |
| Tikslai, uždaviniai | Atlikti darbai, veiklos rezultatų kiekybiniai ir kokybiniai rodikliai |
| 1.Tikslas. Teikti kokybišką, tenkinantį kiekvieno mokinio poreikius ir galias, ugdymą**.** |
| * 1. Uždavinys.Tobulinti mokytojų profesinę ir asmeninę kompetencijas.
 | * Visi mokytojai tobulino savo asmenines ir profesines kompetencijas. Įgytos žinios taikomos praktikoje. Dalyvavoseminaruose, mokymuose, konferencijose: respublikinis forumas ikimokyklinio ugdymo pedagogams ,,Kokybė ir turinys”, ,,Mokymasis eksperimentuojant”, ,,Kūrybiškas metodinių priemonių pritaikymas ikimokyklinukų veikloje”, ,,Ugdymo proceso planavimo ir vertinimo iš vaiko perspektyvos teoriniai ir praktiniai aspektai”, ,,Kaip pasirengti nuotoliniam mokymui ir kokias priemones pasitelktiį pagalbą”, konferencija ,,Holistinis požiūris į vaiką”.Laimingas ir išmokytas vaikas ugdymo įstaigoje”, “Inovatyvi ir saugi ikimokyklinio ugdymo įstaiga”, ,,Probleminis vaikų su ASS elgesiu valdymas”, ,,Socialinės ir emocinės vaiko gerovės didinimas ikimokyklinio ugdymo įstaigoje”, ,,Socialaus elgesio ugdymas darželyje”. Patobulintos profesinės ir specialiosios kompetencijos.
* Pedagogės dalinosi gerąja patirtimi Mokytojų tarybos būrelyje. Skaitė pranešimą ,,Smulkiosios motorikos lavinimas, reikšmė vaiko vystymuisi bei kalbai”. Veiksminga grįžtamojo ryšio praktika, organizuotas komandinis darbas siekiant bendrų tikslų įgyvendinimo.
 |
| * 1. Uždavinys. Ugdymo turinį praturtinti lauko pedagogikos idėjomis, sudarant palankias sąlygas vaikų žaidybinei, kūrybiniai veiklai lauke.
 | * Kūrybiškai panaudojamos lauko erdvės ugdymo procesui. 20% organizuotų veiklų vyko lauke. Ugdomosios veiklos vedamos netradicinėse aplinkose- darželio kieme, miške, parke, prie vandens telkinių, Kulautuvos pagrindinės mokyklos stadione, bei salėje. Tai leidovaikams patirti naujus potyrius, veiklos buvo patrauklesnės, įdomesnės. Vaikai geriau įsiminė naujas žinias per tyrinėjimą, gyvą pažinimą. Ne mažiau 50 % ugdytinių dalyvavo edukacinėse veiklose už darželio ribų. Vaikai motyvuoti, patiria daug įspūdžių, teigiamų emocijų.
* Ugdomoji veikla tapo įvairesnė, patrauklesnė. Ugdymas buvo organizuotas pagal pasirinktus grupių ugdymo modelius.
 |
| 2.Tikslas. Sudaryti saugias ir sveikas ugdymosi sąlygas. |
| * 1. Uždavinys.Puoselėti, saugoti ir stiprinti vaikų sveikatą.
 | * Buvo formuojami vaikų sveikos gyvensenos pirminės nuostatos ir įgūdžiai. Sveikatingumo programa integruojama į IU programą. IU mokytojos, sveikatą stiprinančių mokyklų įstaigos koordinatorius, kartu su visuomenės sveikatos priežiūros specialiste dalyvavo Kauno r. sveikatą stiprinančių mokyklų iniciatyvose: ,,Mano sveikatos mozaika”, ,,Linksmasis garvežiukas”, eksperimentiniuose užsiėmimuose ,,Kovoju su mikrobais”, ,,Mano dantukai”, ,,Judu ir esu sveikas”, ,,Emociukas’, ,,Būk saugus ir matomas”, higienos stiprinimo užsiėmimuose.
* Dalyvauta respublikinėse akcijose ,,Savaitė be patyčių” ir ,,Tolerancijos diena”,”Europos judėjimo savaitė”.
* Organizuotos aktyvios, fizinį aktyvumą skatinančios veiklos pagerino vaikų fizinius ir protinius gebėjimus.
* Prevencinės programos integruotos į IU programą. Ilgalaikės ir nuoseklios Socialinės-emocinės programos ,,Kimochis” įgyvendinimas per žaidybinę veiklą supažindino ugdytinius su jausmais, lavino socialines-emocines kompetencijas.
* Kryptingai organizuotas Vaiko gerovės komisijos darbas.Mokytojo padėjėjo SUP vaikams įsteigimas - individuali pagalba vaikui pagerino ugdymo proceso veiklą. Teikta švietėjiška parama ir pagalba šeimai ir individualios pedagogų ir logopedo konsultacijos tėvams.
* Atnaujinti vaikų sveikatai palankios mitybos valgiaraščiai. Formuojami ugdytinių sveikos mitybos įpročiai.
* Vykdyta parama ir pagalba šeimai, maitinant alergiškus vaikus.
* Atnaujintas virtuvinis inventorius (šaldytuvas, puodai, keptuvės,(**vaisių, daržovių**)**trintuvas, maišytuvas**, svarstyklės). Pagerėjo maisto ruošimo kokybė.
 |
| * 1. Uždavinys.Turtinti ir plėsti darželio ugdymosi aplinkas.
 | * Tobulintos ir plėtotos darželio lauko ir vidaus aplinkos. Įsigyta naujų ugdymosi priemonių pagal grupių poreikius. Apsirūpinta IKT priemonėmis: nešiojamais kompiuteriais, projektoriais. Įrengtos saugios žaidimų aikštelių dangos, atitinkančios higienos reikalavimus.Užtikrinta efektyvi ugdomoji veikla, tenkinanti darželio bendruomenės poreikius.
* Atnaujinta darželio IT bazė. Įdiegtas elektroninis dienynas ,,Mūsų darželis”. Tai modernus ikimokyklinio ugdymo įstaigų darbo įrankis, kuriuo tėvai ir lopšelio-darželio darbuotojai bendrauja tarpusavyje, siekdami bendro tikslo – kuo geriau išugdyti vaikus.
 |

**ŠVIETIMO KOKYBĖS RODIKLIAI**

|  |  |
| --- | --- |
| Rodiklis | Mokykloje |
| Bendras mokinių skaičius | 61 |
| Iš jų: |  |
| Ikimokyklinio ugdymo mokiniai | 61 |
| Priešmokyklinio ugdymo mokiniai | - |
| Nepatenkintų prašymų skaičius (pirmu pasirinkimu) spalio 1 d. | 0 |
| Specialiųjų ugdymosi poreikių turinčių mokinių skaičius | 21 |
| Specialiųjų ugdymosi poreikių turinčių mokinių dalis (proc.) | 34,4 |
| Darbuotojai | Skirtų etatų skaičius | Užimtų etatų skaičius | Darbuotojų skaičius |
| Direktorius | 1 | 1 | 1 |
| Pavaduotojas ugdymui | 0,25 | 0,25 | 1 |
| Pavaduotojas ūkio reikalams (ūkvedys) | 0,5 | 0,5 | 1 |
| Ikimokyklinio ugdymo mokytojai | 6 | 6 | 7 |
| Priešmokyklinio ugdymo mokytojai | - | - | - |
| Nepedagoginiai darbuotojai | 10 | 10 | 12 |
| Pagalbos mokiniui specialistai | Skirtų etatų skaičius | Užimtų etatų skaičius | Darbuotojų skaičius |
| Logopedas | 0,5 | 0,5 | 1 |
| Specialusis pedagogas | - | - | - |
| Psichologas  | - | - | - |
| Socialinis pedagogas  | - | - | - |
| Mokytojo padėjėjai spec. poreikių vaikams | 0,5 | 0,5 | 1 |
| Mokytojų, dirbančių pilnu (ir didesniu) etatu, dalis (proc.) | 57,14 |
| Aukštos kvalifikacijos mokytojų(metodininkų ir ekspertų) skaičius | 1 |
| Aukštos kvalifikacijos mokytojų(metodininkų ir ekspertų) dalis (proc.) | 14,28 |
| Mokyklos patalpų plotas, tenkantis vienam mokiniui (kv. m) | 10,9 |
| Mokyklos mokymo lėšos(Eur) | 89280 |
| Mokyklos aplinkos lėšos(Eur) | 188767 |
| Mokymo lėšos, tenkančios vienam mokiniui (Eur) | 1488 |
| Aplinkos lėšos, tenkančios vienam mokiniui (Eur) | 3146 |
| Specialiosios lėšos (tėvų įnašai edukacinėms erdvėms ir paramos lėšos) (Eur) | 3551,82 |
| Mokymo, spec. ir aplinkos lėšos, tenkančios vienam mokiniui (Eur) | 4990 |
| Mokymo lėšos, panaudotos mokymo priemonėms įsigyti, tenkančios vienam mokiniui (Eur) | 48 |
| Vidutinis ikimokyklinio, priešmokyklinio ugdymo mokytojo darbo užmokestis (bruto, Eur) | 1019 |